Sovetia Esperantista Junulara Tendaro

Sovetia Esperantista Junulara Tendaro (SEJT) estas nomo de tradiciaj someraj tendaroj de sovetia esperantista junularo. Ĉi tiuj renkontiĝoj ekzistas ekde 1959, kvankam sian titolon la tendaroj ricevis nur en 1967.

El SEJT-oj plej famis OkSEJT (Okcidenta SEJT), sed dum longaj jaroj krom ĝi okazadis simila aranĝo OrSEJT en azia parto de la lando, kaj aliaj malpli amasaj tendaroj de simila stilo. Ĉeforganizantoj de la tendaroj estis lokaj esperanto-kluboj kaj ties aktivuloj, tamen kunordigis la tendarojn SEJM kaj SEJM-2, ASE, REU kaj REJM. Rolo de la menciitaj organizaĵoj dum tempo estis diversa, tamen evoluo de SEJT-oj kaj Esparanto-movado en Sovetio/eksSovetio estas nedisŝirebla.

Post 2006, post kelkaj eksperimentoj pri la koncepto de la aranĝo, SEJToj ĉesis okazadi. Ilin anstataŭis Rusiaj Esperanto-Tagoj (RET) kaj aliaj aranĝoj.

 Unuaj renkontiĝoj 

Dekomence la tendaroj okazis en ĉebaltmaraj respublikoj de Sovetunio kaj estis titolitaj BET.

En 1967 samtempe kun BET-9, kiu okazis en ĉefurbo de Litovio, Vilno, aktiva junularo aranĝis la unuan junularan tendaron en Kaltanėnai (Litovio), kiu ricevis titolon SEJT-9.

 OkSEJT 
la Okcidenta Sovetia Esperantista Junulara Tendaro, poste Okcidenta Somera Esperantista Junulara Tendaro (kurte OkSEJT) estis aranĝo kreskinta el SEJT. Ĝi estis organizata de SEJM kaj SEJM-2, poste de Rusia Esperantista Junulara Movado en la eŭropa parto de Rusio.

Ekde 2003 OkSEJT estis strikte instrua tendaro kun malpli da distraj programeroj, sed ekde 2005 la kerna ideo de la aranĝo estas ie en la mezo inter la du ekstremoj: instrua kaj amuza. En 2007 la aranĝo ne okazis unuafoje dum sia longa historio, kaj en 2008 oni decidis ne revivigi ĝin kiel aparta evento - ĝin anstataŭis junulara programo dum la ĉefa somera Esperanto-renkontiĝo en Rusio (Rusiaj Esperanto-Tagoj).

En 2004, la jaro de rusia IJK, OkSEJT okazis inter la 5-a kaj 10-a de julio (tuj antaŭ IJK) en la bazejo "Berjozka" apud la urbo Kovrov, regiono de Vladimira provinco. Entute registriĝis 57 personoj, el kiuj 6 estis eksterrusianoj (2 kroatoj, germanino, italo, kazaĥianino kaj beloruso).

En 2005 OkSEJT okazis en Ĉuvaŝio kaj tiam ĝi denove ŝanĝis siajn prioritatojn: en 2005 kaj 2006 OkSEJT estas ne nur instrua, sed "pli luda, teama".

En 2006 la temo de OkSEJT estis "Vivu kolore!", ĉiu tago de la aranĝo havis sian koloron (ruĝa tago, oranĝkolora tago ktp.).

 Kritiko 
Kelkaj OkSEJToj estis kritikataj pro nesufiĉa ligiteco kun OkSEJT-tradicioj. Ekzemple, en 1999 okazis aro da psikologiaj kursoj en Esperanto, gvidataj de ekstermovadaj fakuloj el Ivanovo, kiuj studis E-on dum malpli ol unu jaro. Tio kolerigis parton de meritplenaj tendaranoj, asertintaj, ke tio forlogas multajn partoprenantojn de kutimaj tendaraj eventoj. La kritikoj ne sekvigis malfermitan konflikton, sed montris, ke la vojoj al modernigo de OkSEJT-a programo estas tre limigitaj.

Kiam dum mallonga periodo OkSEJT estis nur-instrua aranĝo (2003, 2004), ĝi estis kritikata pro tio, ĉar kelkaj esperantistoj sentis mankon de kutima ĉefe distra somera evento.

 OrSEJT 
En 1977, la 19-an jaron de regulaj SEJT-oj, unuafoje okazis du eventoj, unu en la eŭropa parto de Rusio kaj unu en la azia, orienta parto. La unua Orienta Sovetia Esperantista Junulara Tendaro (OrSEJT ), numerigata 19 laŭ la jarkolekto, okazis en Miass en la Ĉelabinska provinco. Sekvis pliaj ĉiujaraj eventoj ĝis 1984, poste la intervaloj inter la OrSEJToj iĝis iom pli longaj, tiel ke ĝis la lasta OrSEJT de 2001, nomata "OrSEJT-33", en Tjumeno, Tjumena provinco, okazis entute 14 OrSEJToj.

 Listo de SEJT-oj (inkluzive OkSEJT-ojn kaj OrSEJT-ojn) 
 Renkontiĝo  Loko  Regiono  Partoprenantoj(Aliĝintoj)  Informilo ĈET 1959  Baltezers  Latvio  30  2a ĈET 1960  Kääriku  Estonio  101  3a ĈET 1961  Molėtai  Litovio  204  4a ĈET 1962  Drabeŝi  Latvio  238  5a BET 1963  Värska  Estonio  298  6a BET 1964  Veisiejai  Litovio  141  7a BET 1965  Abeli, Saulaine  Latvio  206  8a BET 1966  Pärnu  Estonio  117  SEJT-9 1967  Kaltanėnai  Litovio  150  SEJT-10 1968  Teleckoje  Altajo  88  SEJT-11 1969  Slavsko  Volina provinco  167  SEJT-12 1970  Kuŝnarenkovo  Baŝkirio  153  SEJT-13 1971  Kievo  Ukrainio  300  SEJT-14 1972  Sokolova Pustinj  Moskva provinco  105 eta|50ra SEJT-15 1973  Kesterciems  Latvio  256  SEJT-16 1974  Kineŝma  Ivanova provinco  217  SEJT-17 1975  Ustj-Kamenogorsk  Kazaĥio  201  SEJT-18 1976  Tiĥvin  Leningrada provinco  273  OrSEJT-19 1977  Miass  Ĉelabinska provinco  125  OkSEJT-19 1977  Poltavo  Ukrainio  ĉ. 190  OrSEJT-20 1978  Zavjalovo  Altajo  164  OkSEJT-20 1978  Maĥaĉkala  Dagestano  ĉ. 110  OrSEJT-21 1979  Divnogorsk  Krasnojarska regiono  pli ol 170  OkSEJT-21 1979  Kievo  Ukrainio  315  OrSEJT-22 1980  Divnogorsk  Krasnojarska regiono  211  OkSEJT-22 1980  Rubskoje lago  Ivanova provinco  280  OrSEJT-23 1981  Sukok  Taŝkenta provinco  315   OkSEJT-23 1981  Ŝĉerbinka  Moskva provinco  170  OrSEJT-24 1982  Tjumeno  Tjumena provinco  ĉ. 200  OkSEJT-24(Kieva tendaro en Jurmala) 1982  Jūrmala  Latvio  ĉ. 166  SudOkSEJT-24 1982  Voroneĵ  Voroneĵa provinco  ĉ. 80  OrSEJT-25 1983  Meĵdureĉensk  Kemerova provinco  ?  OkSEJT-25 1983  Kujbiŝev  Kujbiŝeva provinco  236  OrSEJT-26 1984  Divnogorsk  Krasnojarska regiono  220  OkSEJT-26 1984  Jerevano  Armenio  280  OrSEJT-27 1985  lago Bajkalo  Irkutska provinco  ?  OkSEJT-27 1986  Kujbiŝev  Kujbiŝeva provinco  268  OrSEJT-28 1987  Divnogorsk  Krasnojarska regiono  c. 100   OkSEJT-28(MoskvET-1) 1987  Torbejevo lago  Moskva provinco  130 eta|50ra OkSEJT-29 1988  Urjupinsk  Volgograda provinco  119  OrSEJT-29 1989  Taŝtagol  Kemerova provinco  71   OkSEJT-30 1989  Tuĉkovo  Moskva provinco  115  OkSEJT-31 1990  Rubskoje lago  Ivanova provinco  215 eta|50ra OkSEJT-32 1991  Kustorka  Niĵnij-Novgoroda provinco  82 eta|50ra OrSEJT-30 1992  rivero Tagan  Tomska provinco  48 eta|50ra  OkSEJT-33 1992  Tolmaĉovo  Leningrada provinco  109  OkSEJT-34 1993  Smolensk  Smolenska provinco  175 eta|50ra OrSEJT-31 1994  Krasnojarsk  Krasnojarska regiono  137   OkSEJT-35 1994  Jelec  Lipecka provinco  181 eta|50ra IJK-51(anst. OkSEJT) 1995  Serovo  Leningrada provinco  303 eta|50ra OkSEJT-36 1996  Taganrog  Rostova provinco  90  eta|50ra OkSEJT-37 1997  Volgogrado  Volgograda provinco  55  OkSEJT-38 1998  Ĉeboksari  Ĉuvaŝio  112 eta|50ra OkSEJT-39 1999  Tiĥvin  Leningrada provinco  270 eta|50ra OrSEJT-32 2000  Tomsk   64   OkSEJT-40 2000  Ivanovo   178  OrSEJT-33 2001  Tjumeno  Tjumena provinco  26 eta|50ra  OkSEJT-41 2001  Kovrov  Vladimira provinco  129  OkSEJT-42 2002  rivero Vetluga  Niĵnij-Novgoroda provinco  ĉ. 90  OkSEJT-43 2003  rivero Volgo  Kostroma provinco  53  OkSEJT-44 2004  Kovrov  Vladimira provinco  57  OkSEJT-45 2005  Ŝumerla  Ĉuvaŝio  62  OkSEJT-46 2006  rivero Aĥtuba  Volgograda provinco  70Завершился ОкСЭЙТ на Ахтубе  

 InterSEJT 
Krome aperis almenaŭ tri "InterSEJT"oj, ekster la kadroj de la kutimaj eventoj.
 InterSEJT-1
 InterSEJT-2 en Minsko, Belorusa SSR en 1989
 InterSEJT-3 en Arĥangelsko 

 Ilustraĵoj pri SEJT kaj OrSEJT 

 Ilustraĵoj pri OkSEJT 

 Referencoj 

 Vidu ankaŭ 
 Esperanto en Sovetunio
 Sovetia Esperantista Junulara Movado
 Rusia Esperantista Junulara Movado
 Sovetrespublikara Esperantista Unio
 Rusia Esperantista Unio

Kategorio:Esperanto-renkontiĝoj en Rusio
Kategorio:Historio de SEJM